钦定古今图书集成/方舆汇编/职方典/第1131卷 > 汉阳府古迹考二〈陵墓附〉 府志
## 钦定古今图书集成/方舆汇编/职方典/第1131卷 > 汉阳府古迹考二〈陵墓附〉 府志

本府。〈汉阳县附郭。〉

汉刘琦墓　，《水经注》：“鲁山上有刘琦墓及庙。琦表之子，代黄祖为江夏太守。”

黄香墓　《九域志》：“在江夏安陆县。”

祢衡墓　在“鹦鹉洲畔” ，今没。

唐牛夫人墓　在县西三里。旧传，牛僧孺镇鄂州时，葬其妻于此，遗有石器，今废。

母丘将军墓　，在县西。

宋张参军墓　名沂，葬沌口。李先尝为之志其墓。

张复州墓　名文翼，仕至复州录事参军，赠太子中舍、翰林学士锡之祖也。《欧阳文忠公志》曰：“中舍家于汉阳。” 遂葬之。

明赵雪航墓　在县西十里，教授弼也。嘉靖元年，朱别山衣白于中丞席，书为立石。

陈主事墓　在马家湖，工部主事福也。

“傅御史余孺人墓　” ，在九真山北麓，嵩岩，公桂也。

胡给谏王孺人墓　，在马家湖北，邢科给事中金也。

董郎中墓　在钜龙冈，菊窗，公寅也。

朱御史韩宜人墓　，在汤家山，别山，公衣也。“戴尚书范淑人墓　” ，赐祭葬在公仁山，兵部尚书金也。

戴赠大理卿，墓　在覆锺山。约庵，公伯珍也。子金，兵部尚书，先以大理卿赠公。

戴孺人墓　在蒋家山。赠卿，伯珍妻也。

朱武德将军黄宜人墓　在尉武山，诏赐御史凤也。

朱御史墓　，在千子山下，汉水公宠也。甑山张绪表其墓。

张甑山墓　在马鞍山东青龙嘴，员外郎介肃先生绪也，知府沈铁表石，修撰焦竑志之，封王。主事吴安人墓　在梅子山。

陶安人墓　，在十里铺。

蔡赠副使庄肃恭人墓　在长家所。

王赠知府刘恭人墓　在“风宪山” ，赠君异也。“《张赠恭人》墓　” 在蔡店。

朱武略将军墓　名“金” ，在汤家山。

李封兵科给事中吴孺人墓　在九真山北凤栖冈，封君练也；礼部侍郎田一隽题其墓。萧封知府墓　，在槠山诸葛城，封君逵也。敕赠戴恭人墓　在土锦山芳坡岭。

刘赠知县张孺人墓　在幺铺风宪山之南，一斋公定也。礼科给事中孙羽侯题其墓。

李给事墓　，在龙霓山周家港，德轩公宗鲁也。中丞尹应元志其墓。

朱孺人墓　，在龙霓山东，给事宗鲁妻也。督学窦于偁“题其墓。”

王太常墓　在蒲潭官寮湖。梦鹤公秩，一名“斛” 也。

王太守墓　在曹家庄。“九泽公” 一麟也。

曾给事墓　在沌阳冈。一川公廷芝也。

蔡太仆墓　，在马城。太仆，卿结也。

萧司成墓　赐祭葬在沌口后山。赠礼部右侍郎祭酒汉冲公良有也。叶文忠志其墓。

戴夫人墓　在槠山。司成良有妻，方伯丁泰母也。

萧大参墓　，在万家湖，汉颖公良誉也。

孙副使墓　，在“索子河。”楚川公也。秦京兆墓　在龙湖灵墟，公聚奎也。

吴太守墓　在曹家庄，侗如公嘉谟也。

萧方伯墓　，在曹家庄后，象林公鸣甲也。“李太仆郑淑人墓　” ，在宗文岭。“愚公若愚” ，马城太仆公之妻也。

萧方伯墓　在奓山西游庄，布政丁泰也。赠王知州墓　在“风宪” 山梧冈，公一凤也。兵马吉士墓附。

《赠王知府》墓　在玉一里螃蟹洞，培梧公维祐也。

吴知县墓　在九真山孟华庄，嵩阳公元仕也。知府王一麟题其《墓表》。

汉川县

楚令尹子文墓　，在汉川县西二里姚公山。晋朱伺墓　，在汉川甑山下。

“威烈将军墓　” 在梅城甑山下。

元胡丞相墓　在汉川县周陂乡风门下流。自竹筒河新开，河流湍悍，墓为水泐槥，见者殆三十馀年。朱漆光艳夺目，浊水屡蒙，经雨愈焕。万历己未，邑令彭躬出视水，见之恻然。同春，元王政举改葬，墓砖有“大元胡丞相之墓” 七字，后有“泰定三年” 四字，馀不可辨。然发犹成髻，髑髅大异于常，但离香枕二寸许。及易盖升轝，棺下铿然有声。迁去旧穴，约二三百步。土人云：“每风雨晦冥之夜，恒闻甲马声，及见火笼之类甚众。” 卢知县墓　在阳台寺西。

尹御史墓　尹讳晋，墓在鸡鸣乡赵仙岭。尹御史墓　在梅城系马口，莘翀公良任也。岳主事墓　谕葬在系马口。公讳从义。